
29 Δεκεμβρίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 456 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 9,875 στρ. στη θέση 
«Φραγκάκι» της περιφέρειας Τ.Κ. Εξάρχου Δήμου 
Λοκρών, Π.Ε. Φθιώτιδας. 

2 Μερική κύρωση των αναρτημένων δασικών χαρ¬ 
τών 245 προ-Καποδιστριακών ΟΤΑ, περιοχής Δή¬ 
μων Πατρέων, Αιγιαλείας, Καλαβρύτων, Ερυμάν¬ 
θου και Δυτικής Αχάίας, Περιφερειακής Ενότητας 
Αχαίας (άρθρο 17 ν. 3889/2010 ως ισχύει). 


ΑΠΟΦΑΣΕΙΣ 

Αριθμ. 5179/228376 (1) 

Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 9,875 στρ. στη θέση 
«Φραγκάκι» της περιφέρειας Τ.Κ. Εξάρχου Δήμου 
Λοκρών, Π.Ε. Φθιώτιδας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 6 και 280 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης» (ΦΕΚ 
87 Α'). 

3. Το π.δ. 138/2010 «Οργανισμός της Αποκεντρωμένης 
Διοίκησης Θεσσαλίας - Στ. Ελλάδας» (ΦΕΚ 231 Α'). 

4. Τις διατάξεις του ν. 998/1979 « Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον ν. 3208/2003 
(ΦΕΚ 303 Α'), άρθρο 9 ν. 3818/2010 (ΦΕΚ 17 Α') και άρθρο 
35 παρ. 1 ν. 4280/2014 (ΦΕΚ 159 Α’) και συγκεκριμένα: 
α) του άρθρου 38 παρ. 1, β) του άρθρου 41 παρ. 1, όπως 
ισχύουν. 

5. Τις διαταγές του Υπουργείου Γεωργίας: α) 160417/1180/ 
8-7-1980, β) 182447/3049/24-9-80 και γ) 105204/2793/ 
31-07-2002. 


6. Την υπ' αριθ. 110789/1293/02-09-2014 διαταγή του 
Υ.ΠΕ.Κ.Α. 

7. Τις διατάξειςτων άρθρων 28 και 28Α του ν. 4325/2015 
«ΕκδημοκρατισμόςτηςΔιοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση κ.λπ. (ΦΕΚ 
47 Α'). 

8. Την υπ’ αριθ. 6985/85797/1-6-2017 απόφαση του 
Συντονιστή Α.Δ.Θ.Στ.Ε. «Μεταβίβαση δικαιώματος υπο¬ 
γραφής κ.λπ. στους Προϊσταμένους ή στις Προϊσταμένες 
Διευθύνσεων» (ΦΕΚ 2003 Β’). 

9. Την υπ' αριθ. 13917/15-5-2017 απόφαση Υπουργού 
Εσωτερικών (ΦΕΚ 250 ΥΟΔΔ/15-5-2017) περί διορισμού 
Συντονιστή στην Α.Δ.Θ.Στ.Ε.. 

10. Την υπ' αριθ. 5245/221462/8-12-2017 αναφορά 
του Δασαρχείου Αταλάντης, με την οποία προτείνεται η 
κήρυξη ως αναδασωτέας της αναφερόμενης στο θέμα 
έκτασης, αποφασίζουμε: 

Κηρύσσουμε ως αναδασωτέα δημόσια έκταση δασι¬ 
κού χαρακτήρα εμβαδού 9,875 στρ., στη θέση «Φραγκά- 
κι» της περιφέρειας Τ.Κ. Εξάρχου Δήμου Λοκρών, Π.Ε. 
Φθιώτιδας, η οποία καταστράφηκε από πυρκαγιά στις 21 
του μηνάς Σεπτεμβρίου του έτους 2017. Η έκταση αυτή 
πριν την καταστροφή της καλυπτόταν από θαμνώδη δα¬ 
σική βλάστηση αείφυλλων πλατύφυλλων, με ποσοστό 
δασοκάλυψης 60-80% και εμπίπτει στην κατηγορία των 
εκτάσεων του άρθρου 3 παρ. 1 του ν. 998/1979, όπως 
ισχύει σήμερα, σύμφωνα και με τα άρθρα 2 και 3 του 
π.δ. 32/2016 (ΦΕΚ 46 Α’), αποτελεί δε μαζί με τις όμορες 
δασικού χαρακτήρα εκτάσεις οργανική ενότητα που 
συμβάλλει στη διατήρηση της φυσικής και βιολογικής 
ισορροπίας και εξυπηρετεί την διαβίωση των ανθρώπων 
εντός του φυσικού περιβάλλοντος. 

Απεικονίζεται με τα στοιχεία (1, 2, 3, 4, 5, 6, 7, 1) και 
προσδιορίζεται επακριβώς από τις αντίστοιχες συντεταγ¬ 
μένες ΕΓΣΑ ’87 στο συνημμένο τοπογραφικό διάγραμμα, 
κλίμακας 1:1000, το οποίο συνοδεύει την απόφαση αυτή 
και έχει όρια: 

Ανατολικά: Με δημόσια έκταση δασικού χαρακτήρα που 
έχει κηρυχθεί αναδασωτέα με την αριθ. 3116/23-11-1992 
απόφαση κήρυξης αναδασωτέας (ΦΕΚ 1317 Δ). 

Δυτικά: Με επαρχιακό δρόμο Καλαποδιού - Εξάρχου 
και με δημόσια έκταση δασικού χαρακτήρα. 

Βόρεια: Με δημόσια έκταση δασικού χαρακτήρα. 

Νότια: Με δημόσια έκταση δασικού χαρακτήρα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'456/29.12.2017 


Σκοπός της κήρυξηςτης ανωτέρω έκτασης ως αναδα¬ 
σωτέας, είναι η προστασία της, η διατήρηση του δασικού 
της χαρακτήρα, ο αποκλεισμός διάθεσης της για άλλη 
χρήση και η επαναδημιουργίατης καταστραφείσας δα¬ 
σικής βλάστησης με φυσική αναγέννηση. 

Επιτρέπεται υποβολή κατ’ αυτής αίτησης ακύρωσης 
στο αρμόδιο Διοικητικό Εφετείο (άρθρο 47 ν. 3900/2010 - 
ΦΕΚ 213 Α') μέσα σε προθεσμία εξήντα (60) ημερών, που 
αρχίζει από την επομένη της δημοσίευσηςτης (άρθρο 46 
π.δ. 18/1989 -ΦΕΚ 8/Α’). 


Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 22 Δεκεμβρίου 2017 

Με εντολή Συντονιστή 
Αποκεντρωμένης Διοίκησης 
Ο Δ/ντής Δασών Φθιώτιδας 
ΑΝΔΡΕΑΣ ΠΑΠΑΝΔΡΕΟΥ 




Αναδασωτέας δημόσιας έκτασης δασικού χαρακτήρα, εμβαδού: 9,875 
στρεμ., στη θέση « Φραγκάκι» Τ.Κ. Έξάρχου του Δήμου Λοκρών, που 
κάηκε από πυρκαγιά στις 21-09-2017. 


Τεύχος Δ'456/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'456/29.12.2017 


Αριθμ. 320013 (2) 

Μερική κύρωση των αναρτημένων δασικών χαρ¬ 
τών 245 προ-Καποδιστριακών ΟΤΑ, περιοχής Δή¬ 
μων Πατρέων, Αιγιαλείας, Καλαβρύτων, Ερυμάν¬ 
θου και Δυτικής Αχάίας, Περιφερειακής Ενότητας 
Αχαίας (άρθρο 17 ν. 3889/2010 ως ισχύει). 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του άρθρου 17 του ν. 3889/2010 
(ΦΕΚ182/Α) «Χρηματοδότηση Περιβαλλοντικών Παρεμ¬ 
βάσεων, Πράσινο Ταμείο, Κύρωση Δασικών Χαρτών και 
άλλες διατάξεις» όπως αυτές ισχύουν μετά την τροπο¬ 
ποίηση και συμπλήρωσή τους με: 

• την ενότητα Ε του άρθρου 153 του ν. 4389/2016 (ΦΕΚ 94/Α) 

• την παρ. 3 του άρθρου δεύτερου του ν. 4462/2017 
(ΦΕΚ 39/Α’) 

• την παρ. 3.α. του άρθρου 5 του ν. 4467/2017 (ΦΕΚ 56/Α) 

• την παρ. 1 του άρθρου 142 του ν. 4483/2017 (ΦΕΚ 107/Α) 

• το άρθρο 30 του ν. 4496/2017 (ΦΕΚ 170/Α') 

2. Τις διατάξεις του άρθρου 28 του ν. 2664/1998 (ΦΕΚ 
275/Α) «Εθνικό Κτηματολόγιο και άλλες διατάξεις», όπως 
ισχύουν. 

3. Τις διατάξεις του άρθρου 3 του ν. 998/1979 (ΦΕΚ 
289/Α), «Περί προστασίας των δασών και των δασικών εν 
γένει εκτάσεων της Χώρας», όπως ισχύουν. 

4. Την αριθμ. 158576/1579/04-07-2017 (ΦΕΚ 2373/Β 1 ) 
απόφαση Αναπληρωτή Υ.Π.ΕΝ. «Καθορισμός τεχνικών προ¬ 
διαγραφών και τιμολογίου υπολογισμού προεκτιμώμενων 
αμοιβών για τις εργασίες κατάρτισης δασικών χαρτών». 

5. Την αριθμ. 146776/2459/21-10-2016 (ΦΕΚ 3532/Β') 
Απόφαση Αναπληρωτή Υ.Π.ΕΝ. «Καθορισμός θεμάτων 
σχετικών με την παράγραφο 1 εδάφια β', γ', δ' και ε' του 
άρθρου 21 του ν. 3889/2010, όπως ισχύει.». 

6. Την αριθμ. 163993/2909/07-12-2017 (ΦΕΚ 4430/Β') 
απόφαση Αναπληρωτή Υ.Π.ΕΝ. "Συμπλήρωση της με 
αριθμό 146776/2459/21-10-2016 απόφασης Αναπληρω¬ 
τή Υ.Π.ΕΝ. (ΦΕΚ 3532/Β 1 ) «Καθορισμός θεμάτων σχετικών 
με την παράγραφο 1 εδάφια β', γ', δ’ και ε' του άρθρου 21 
του ν. 3889/2010, όπως ισχύει.». 

7. Το περιεχόμενο των δασικών χαρτών 245 πρ- 
ο-Καποδιστριακών ΟΤΑ, περιοχής Δήμων Πατρέων, Αι- 
γιαλείας, Καλαβρύτων, Ερυμάνθου και Δυτικής Αχάίας, 
του συνόλου της Περιφερειακής Ενότητας Αχάίας, που 
αναρτήθηκε με την αρίθμ. 19083/27-01-2017 (ΑΔΑ: 
66ΥΟΟΡ1Φ-5ΔΤ) απόφαση Διεύθυνσης Δασών Π.Ε. Αχάίας. 

8. Την αριθμ. 317241/19-12-2017 (ΑΔΑ: ΩΠΜ50Ρ1Φ- 
ΞΒΟ) απόφαση θεώρησης της Διεύθυνσης Δασών Π.Ε. 
Αχάίας, κατ' εφαρμογή της παρ. 2 του άρθρου 17 του 
ν. 3889/2010 (ΦΕΚ 182/Α') ως ισχύει, με την οποία εγκρί- 
θηκε το θεματικό περιεχόμενο και η βάση γεωχωρικών 
δεδομένων του εν θέματι δασικού χάρτη. 


9. Την με αριθμό 15870/15-05-2017 (ΦΕΚ 250/ 
τ. Υ.Ο.Δ.Δ./2017) απόφαση ΥΠ.ΕΣ. περί διορισμού του 
Νικολάου Παπαθεοδώρουτου Αγγελάκη ως Συντονιστή 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου 

10. Το γεγονός ότι από τις κανονιστικές διατάξεις της 
παρούσης δεν προκαλείται δαπάνη στον κρατικό προϋ¬ 
πολογισμό, αποφασίζουμε: 

Κυρώνουμε μερικώς τον δασικό χάρτη περιοχών 245 
προ-Καποδιστριακών ΟΤΑ, περιοχής Δήμων Πατρέων, 
Αιγιαλείας, Καλαβρύτων, Ερυμάνθου και Δυτικής Αχα- 
ΐας, της Περιφερειακής Ενότητας Αχάίας, ως προς τα 
τμήματα του, όπως θεωρήθηκαν με την αριθμ. 317241/ 
19-12-2017 (ΑΔΑ: ΩΠΜ50Ρ1Φ-ΞΒΟ) απόφαση της Διεύθυν¬ 
σης Δασών Π.Ε. Αχάίας, της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου και εμφανίζο¬ 
νται στο συνημμένο ψηφιακό διάγραμμα (.ράί) ανάλογης 
κλίμακας, που συνοδεύει και αποτελεί αναπόσπαστο τμήμα 
της παρούσας, στο οποίο αποτυπώνονται με: 

α. με πράσινο περίγραμμα και πράσινη διαγράμμιση, τα 
τμήματα που αποτελούν δασικές εν γένει εκτάσεις των παρ. 

1.2.3.4 και 5 του άρθρου 3 του ν. 998/1979 όπως ισχύει. 

β. με κίτρινο περίγραμμα και κίτρινη διαγράμμιση, τα 

τμήματα που αποτελούν εκτάσεις που δεν διέπονται από 
τις διατάξεις της δασικής νομοθεσίας. 

Από την ημερομηνία δημοσίευσης της παρούσας ο 
ανωτέρω δασικός χάρτης καθίσταται οριστικός και έχει 
πλήρη αποδεικτική ισχύ σε κάθε διοικητική ή δικαστική 
αρχή για όλα τα τμήματα που αποτυπώνονται σε αυτόν με 
πράσινο περίγραμμα και πράσινη διαγράμμιση, τα οποία 
αποτελούν δασικές εν γένει εκτάσεις των παραγράφων 1, 

2.3.4 και 5 του άρθρου 3 του ν. 998/1979, όπως ισχύει. 

Επί των ανωτέρω εκτάσεων εφαρμόζονται οι διατάξεις 

της δασικής νομοθεσίας, με την επιφύλαξη των προβλεπο- 
μένων στην παράγραφο 5 του ως άνω άρθρου 3, ως προς 
τις χορτολιβαδικές και τις πετρώδεις και βραχώδεις εκτά¬ 
σεις των περιπτώσεων α' και β' της ως άνω παραγράφου. 

Ο οριστικός δασικός χάρτης φυλάσσεται και τηρείται 
από τοΤμήμα Δασικών Χαρτογραφήσεων της Διεύθυνσης 
Δασών Π.Ε. Αχάίας στον ειδικό διαδικτυακό τόπο ανάρ¬ 
τησης δασικών χαρτών στην ιστοσελίδα της Ε.Κ.ΧΑ. Α.Ε. 

Τα λοιπά τμήματα του αναρτημένου δασικού χάρτη, 
για τα οποία είτε ασκήθηκαν αντιρρήσεις είτε εξαιρέ¬ 
θηκαν κατά τα προβλεπόμενα της με αριθμό 317241/ 
19-12-2017 (ΑΔΑ: ΩΠΜ50Ρ1 Φ-ΞΒΟ) απόφασης θεώρη¬ 
σης, αποτελούν τον προσωρινό δασικό χάρτη, της παρ. 
7 του άρθρου 17 του ν. 3889/2010 ως ισχύει. 

Η ισχύς τής παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Δεκεμβρίου 2017 

Ο Συντονιστής Αποκεντρωμένης Διοίκησης 

ΝΙΚΟΛΑΟΣ ΠΑΠΑΘΕΟΔΩΡΟΥ 





ΑΠΟΚΕΝΤΡΩΜΕΝΗ ΔΙΟΙΚΗΣΗ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ & ΙΟΝΙΟΥ 
ΓΕΝΙΚΗ ΔΙΕΥΘΥΝΣΗ ΔΑΣΩΝ & ΑΓΡΟΤΙΚΩΝ ΥΠΟΘΕΣΕΩΝ 
ΔΙΕΥΘΥΝΣΗ ΔΑΣΩΝ ΑΧ ΑΙΑΣ 


Τεύχος Δ'456/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'456/29.12.2017 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'456/29.12.2017 



















